יוחאי בן אב"י

יוחאי בן אב"י (נולד בט"ו בתשרי ה'תשל"ח, 27 בספטמבר 1977 בכפר פינס), הוא מוזיקאי ישראלי, זמר ומנגן, כותב ומלחין, מעבד ומפיק מוזיקלי. יוחאי בן אב"י נולד וגדל בכפר פינס בשם יוחאי רוזנבאום. למד בבית הספר תחכמוני בחדרה, בקריית יעקב הרצוג בכפר סבא ובמדרשית נעם בפרדס חנה. למד כשבע שנים בישיבת הגולן, שם שילב שירות בצה"ל בחטיבת גבעתי במסגרת ישיבת הסדר. בן אב"י בעל תעודת הוראה בתנ"ך ותושב"ע ממכללת אורות ישראל, ותואר ראשון בחינוך ממכללת אוהלו. לומד לתואר שני בתנ"ך במכללת הרצוג. בין השנים תשס"ב - תשס"ג שימש כמורה ומגיש לבגרות בגמרא ותנ"ך בישיבה תיכונית חיספין. מתשס"ד משמש כמורה לגמרא ותנ"ך בישיבת אורות הזורעים. בן אב"י החל את דרכו המוזיקלית החל בנעוריו בתור מתופף, גיטריסט וזמר בלהקה של המחזור במדרשית נעם, וכבר אז החל לכתוב ולהלחין שירים. במקביל לעבודתו החינוכית החל לכתוב שירים ולפרסמם. כשהחל להופיע בחר בשם הבמה יוחאי בן אב"י - על שם אביו אברהם יצחק שנפטר כאשר היה בן שנתיים. בשנת תשע"ב הוציא את הסינגל הראשון שלו, "סתיו של תקווה", שהופיע לאחר מכן באלבומו הראשון "שעה ברחוב הגליל". מאלבום זה בלטו השירים: "סתיו של תקווה", "דתי מלידה" - שיר המאיר את נושא התשובה באור מקורי, והשיר "מוריס השען" המספר את הסיפור של שען טברייני ועוסק במשמעות הזמן בחיינו. בשנת תשע"ד החל לנהל בית ספר למוזיקה לילדים ונוער במועצה אזורית גליל תחתון. בתשע"ז הוציא את אלבומו השני "בוא ונצא", ממנו בלטו השירים: "בוא ונצא" – שיר הנושא של האלבום העוסק בגעגוע לילדות, "חיטה משגעת" - שיר המתכתב עם סיפור של רבי נחמן מברסלב ומדבר על שפיות ושיגעון, ו"חשק נטיעת אילנות", בהשתתפות אילן נוב – היוצא מתוך משפט של הרב אברהם יצחק הכהן קוק ועוסק בנטיעה וביחסים בין דוריים. בן אב"י עובד על פרויקט לחנים חדשים לפיוטים, בשיתוף פעולה עם אמנים נוספים. עד כה הוציא את הסינגלים: "מעוז צור" – לחן מקורי ובית נוסף לפיוט המוכר, "שובי אלי (יעלה)" – דואט עם דניאל זמיר המתכתב עם פיוטו של רבי ישראל נג'ארה, "סוכה ולולב" - דואט עם רפאל ממן, ו"חד גדיא" - לצד שחקני ערוץ מאיר. כמו כן הוציא את הסינגל "הנקודה" למילותיו של רבי נחמן מברסלב. לכבוד חגיגות שנת ה-70 למדינת ישראל הוציא את השיר "יסוד כיסא ה'" – שיר המבוסס על משפט של הרב אברהם יצחק הכהן קוק ומבוצע יחד עם המקהלה של ישיבת ירושלים לצעירים. באלול ה'תשע"ח הוציא את השיר "צפייה" למילותיו של הרב אברהם יצחק הכהן קוק. לשיר צולם קליפ בבית הרב קוק. בכסלו ה'תשפ"א ראה אור אלבום הילדים שלו "ירח פרח וחליל". באלבום 13 שירים פרי עטו של צור ארליך סביב מעגל השנה. באב ה'תש"פ הוציא את השיר "מסתבר" העוסק ברשתות חברתיות ובטכנולוגיה. נשוי ואב לשישה, מתגורר בהזורעים. אתר האינטרנט הרשמי של יוחאי בן אב"י יוחאי בן אב"י, ברשת החברתית פייסבוק יוחאי בן אב"י, סרטונים בערוץ היוטיוב יוחאי בן אב"י, באתר אפל מיוזיק (באנגלית) יוחאי בן אב"י, באתר ספוטיפיי יוחאי בן אב"י, דף שער בספרייה הלאומית קובי סלע, שעה ברחוב הגליל - יוחאי בן אב"י באלבום בכורה, באתר ערוץ 7, 18 במרץ 2012 ישראל חבר, יוחאי בן אב"י מזיז את המחוגים • בואו להאזין, באתר בחדרי חרדים, 19 במרץ 2012 יצחק טסלר, ארץ ישראל החדשה והטובה: "בוא ונצא", באתר ynet, 7 בנובמבר 2015 יערה וייס, "קַלֵף את הקירות", באתר ערוץ 7, 1 בדצמבר 2015 nrg יהדות, סינגל בהשמעת בכורה ב-nrg יהדות: "יש ירח", באתר nrg נתנאל לייפר, ‏'בוא ונצא' - האלבום המרענן של השנה, באתר כיכר השבת, 10 בדצמבר 2016 דוד קליגר, תפסיקו לשיר לא נכון את "מעוז צור", מבקשים יוחאי בן אב"י ואיציק ווייס, באתר רדיו קול חי, 21 בדצמבר 2016 חיים אקשטיין, בחזרה לפשטות, באתר ערוץ 7, 26 בינואר 2017 קובי סלע, צפו: יוחאי בן אבי אצל דוד ד'אור בגלצ, באתר ערוץ 7, 23 במרץ 2017 אסף משניות, ‏לא הבכור: ביקורת על האלבום החדש של יוחאי בן אב"י, באתר ‏מאקו‏, 5 באפריל 2017 יוחאי בן אב"י מארח את דניאל זמיר בשיר "שובי אלי", באתר כיפה, 04 ביולי, 2018 יֶרַח פֶּרַח וְחָלִיל – אלבום הילדים שהפך גם לתוכנית לימודים לגיל הרך, באתר ערוץ 7, 5 בספטמבר 2022 ספיישל אלול: יוחאי בן אב"י משיק קליפ מבית הרב קוק, באתר "סרוגים", 12 באוגוסט 2018 ירח פרח וחליל באתר של יוחאי בן אב"י לינוי משעלי, ‏"אני הולך ומתעוור": יוחאי בן אב"י בסינגל חדש נגד הרשתות החברתיות, באתר "סרוגים", 3 באוגוסט 2020